
ΠΡΟΣ

ΤΑ ΕΝΔΙΑΦΕΡΟΜΕΝΑ ΣΩΜΑΤΕΙΑ 

ΕΔΡΕΣ ΤΟΥΣ

===========

Κύριε Πρόεδρε

                        Η Ένωση Ποδοσφαιρικών Σωματείων Μεσσηνίας θέλοντας να βοηθήσει στην ανάπτυξη του ποδοσφαίρου στον Νομό μας να συμβάλλει στην ανάδειξη νέων ταλέντων και σωστών αθλητών, που θα συνδυάζουν την αθλητική ικανότητα, την σωματική ανάπτυξη και την ευγενή άμιλλα στους αθλητικούς στίβους.

                                       Π Ρ Ο Κ Η Ρ Υ Σ Σ Ε Ι

              Τους αγώνες ΠΡΟΠΑΙΔΙΚΟΥ πρωταθλήματος μεταξύ των ποδοσφαιρικών Σωματείων της δύναμής της για την ποδοσφαιρική περίοδο 2011-2012. Η διεξαγωγή των αγώνων θα γίνει σύμφωνα με τους όρους που ακολουθούν, που παίρνουν υπόψη τους κανονισμούς πρωταθλημάτων και παιδιάς, αλλά και το ιδιαίτερο χαρακτήρα των αθλητών που συγκροτούν τις ομάδες.

Άρθρο 1ο:Δικαίωμα συμμετοχής έχουν όλοι οι αναγνωρισμένοι σύλλογοι της δύναμης της Ε.Π.Σ.Μ. που θα δηλώσουν εμπρόθεσμα συμμετοχή. 

                Υποχρεωτική είναι η συμμετοχή των σωματείων της Α΄Κατηγορίας που δεν έλαβαν μέρος στο παιδικό πρωτάθλημα.
                Δύναται να συμμετάσχουν ποδοσφαιριστές που έχουν γεννηθεί 1999-2000  και έως 3 γεννηθέντες το 1998.
   Ποδοσφαιριστές με ηλικία διαφορετική της επιτρεπόμενης δεν θα γίνονται δεκτοί από τους Διαιτητές.

Άρθρο 2ο: Ημέρα έναρξης των αγώνων  04/02/2012.

                Δήλωση συμμετοχής μέχρι 10/01/2012.

Άρθρο 3ο: Το σωματείο που συμμετάσχει υποχρεούται να γνωρίσει στην ΕΠΣ Μεσσηνίας το χρώμα της στολής των ποδοσφαιριστών του καθώς και το γήπεδο που θα χρησιμοποιήσει για τους αγώνες του. Σε περίπτωση που το ίδιο γήπεδο δηλώνουν σαν έδρα τους περισσότερα από ένα Σωματεία η ΕΠΣΜ αποφασίζει την ημερομηνία-ώρα και γήπεδο τέλεσης των αγώνων.

Άρθρο 4ο : Οι όμιλοι θα καταρτισθούν με γεωγραφικά κριτήρια και κλήρωση.

 Το πρόγραμμα των αγώνων θα καταρτιστεί μετά από δημόσια κλήρωση που θα γίνει στα γραφεία της  ΕΠΣΜ στις 16/01/2012 ημέρα Δευτέρα και ώρα 18:30΄.

 Τα γήπεδα τέλεσης των αγώνων-οι γηπεδούχες  ομάδες- η ημέρα και η ώρα έναρξης των αγώνων θα ορίζονται με το πρόγραμμα των αγώνων.

Άρθρο 5ο : Οι αγώνες είναι διπλοί, διαρκείας 60΄λεπτών της ώρας σε δύο 30΄λεπτα ημίχρονα.

Άρθρο 6ο : Στη διαιτησία εφαρμόζονται τα αναφερόμενα στο (άρθρο 12 του ΚΑΠ).

Άρθρο 7ο : Κάθε  ομάδα έχει το δικαίωμα να δηλώσει στο Φ.Α. μέχρι 18 ποδοσφαιριστές και επιτρέπεται σε όλη την διάρκεια του αγώνα η αντικατάσταση μέχρι (7) ποδοσφαιριστών.

Άρθρο 8ο : Κάθε ομάδα θα προσκομίζει στους Διαιτητές Δελτία ατομικών στοιχείων ποδοσφαιριστών και κατάσταση Υγείας νόμιμα θεωρημένη.

Άρθρο 9ο : Διαιτησία μερίμνη της ΕΠΣΜ.

Άρθρο 10ο : Για κάθε αποτέλεσμα αγώνων οι διαγωνιζόμενες ομάδες βαθμολογούνται σύμφωνα με το άρθρο 20 του ΚΑΠ.

Άρθρο 11ο : Η κατάταξη των ομάδων στον βαθμολογικό πίνακα και η επικύρωσή του από το Δ.Σ. της Ε.Π.Σ.Μεσσηνίας θα γίνεται σύμφωνα με το άρθρο 20 του ΚΑΠ.

Άρθρο 12ο : Η αμοιβή των Γιατρών θα καταβάλλεται από την ΕΠΣΜ (30 ευρώ σε κάθε αγώνα) με την απαραίτητη προϋπόθεση προσκόμισης Γραμματίου είσπραξης νομίμου θεωρημένου.

   Ιατρός μερίμνη Γηπεδούχου Σωματείου.

   Σε περίπτωση μη προσέλευσης Ιατρού, ο αγώνας δεν γίνεται και το γηπεδούχο Σωματείο μηδενίζεται.

Άρθρο 13ο: Στην πρωταθλήτρια ομάδα κάθε ομίλου θα απονεμηθεί Κύπελλο και μετάλλια.

                                                        -//-

Άρθρο 14ο : Ειδικές τιμητικές διακρίσεις θα απονεμηθούν στους παρακάτω: 

 α.- στις 3 πρώτες ομάδες  που θα  συγκεντρώσουν την μεγαλύτερη βαθμολογία του ΕΥ ΑΓΩΝΙΖΕΣΘΑΙ ( FAIR PLAY)  και 

β.- στους 3 ποδοσφαιριστές που θα συγκεντρώσουν περισσότερες μπλε κάρτες και θα εφαρμόσουν τους κανόνες του ΕΥ ΑΓΩΝΙΖΕΣΘΑΙ ( FAIR PLAY) .

Άρθρο 15ο:  α) Για τις ενστάσεις (άρθρο 23 του ΚΑΠ) το παράβολο ορίζεται ύστερα από απόφαση του Δ.Σ. της ΕΠΣ Μεσσηνίας στο ποσό των 50,00 €.

                     β)  Οι διαγωνιζόμενες ομάδες μπορούν να υποβάλλουν-ενστάσεις του άρθρου 23 παρ.5 του ΚΑΠ.

                     γ) Η συζήτηση των ενστάσεων είναι υποχρεωτική, τυχόν δε παραίτηση της ενισταμένης ομάδας είναι ανίσχυρη και δεν λαμβάνεται υπόψη (άρθρ. 23 παρ.8 του ΚΑΠ).

   Ομάδα που θα υποπέσει στο παράπτωμα της πλαστοπροσωπίας για πρώτη φορά θα επιβαρύνεται με τα έξοδα των αγώνων της (Γιατρός-Διαιτησία) για όλη την περίοδο.

   Ομάδα που θα υποπέσει στο παράπτωμα της πλαστοπροσωπίας για δεύτερη φορά θα αποβάλλεται από το πρωτάθλημα με όλες τις συνέπειες που προβλέπονται (Υποβιβασμός ομάδος Α΄τοπικής Κατηγορίας εάν δεν συμμετέχει και σε άλλο πρωτάθλημα υποδομής ) (παίδων).    

Άρθρο 16ο :  Ομάδα που δηλώνει συμμετοχή και δεν λαμβάνει μέρος ή εγκαταλείπει το πρωτάθλημα θα επιβαρύνεται με τα έξοδα των αγώνων της (γιατρός-διαιτησία) για όλη την περίοδο.       

Άρθρο 17ο : Ότι δεν προβλέπεται στην παρούσα προκήρυξη ή στους κανονισμούς αγώνων ποδοσφαίρου (ΚΑΠ) , θα επιλύεται με απόφαση του Δ.Σ. μέσα στα πλαίσια του καταστατικού της ΕΠΣΜ και του φίλαθλου πνεύματος.

Γήπεδο: κανονικό με φυσικό ή τεχνητό χλοοτάπητα. 

Μπάλες: κανονικές.

                                         Με φίλαθλους χαιρετισμούς

                Ο Πρόεδρος                                                      Ο Γεν.Γραμματέας

                 Αριστ.Σταθόπουλος                                         Αντ. Τουρλομούσης

Κοινοποίηση: Ε.Π.Ο.-Αθήνα

                       Σ.Δ.Π.Μ.-Ενταύθα

                       Επιτροπή Υποδομής-Ενταύθα 

